1.9.2023
FI
Euroopan unionin virallinen lehti
C 312/151
(25)
Olettaen, että politiikka säilyy muuttumattomana, kansallisesti rahoitetut nettomääräiset perusmenot kasvavat komission kevään 2023 talousennusteen mukaan 2,9 prosenttia vuonna 2024.
Tämä jää alle suositellun kasvu­ vauhdin.
(26)
Vuoden 2023 vakausohjelman mukaan julkiset investoinnit pysyvät vakaasti 4,5 prosentissa suhteessa BKT:hen vuosina 2023 ja 2024.
Vuoden 2023 vakausohjelmassa mainitaan uudistuksia ja investointeja, joiden odotetaan edistävän kestävää ja osallistavaa kasvua.
Kyseisiin uudistuksiin ja investointeihin kuuluu investointeja energia- ja digitaaliseen siirtymään, joka ovat myös osa elpymis- ja palautumissuunnitelmaa.
(27)
Vuoden 2023 vakausohjelmassa esitetään julkisen talouden keskipitkän aikavälin kehitysura vuoteen 2027 saakka.
Vuoden 2023 vakausohjelman mukaan julkisen talouden alijäämä pienenee asteittain 1,0 prosenttiin suhteessa BKT:hen vuonna 2025 ja 0,8 prosenttiin vuonna 2026, ennen kuin se kasvaa hieman, 0,9 prosenttiin vuonna 2027.
Julkisen talouden alijäämän ennakoidaan näin ollen pysyvän alle 3 prosentissa suhteessa BKT:hen ohjelma­ kauden aikana.
Vuoden 2023 vakausohjelman mukaan julkisen talouden velka kasvaa siten, että se on vuoden 2024 lopussa 27,5 prosenttia ja vuoden 2027 loppuun mennessä 29,0 prosenttia suhteessa BKT:hen.
(28)
Väestönkehitystrendien vaikutus julkisiin menoihin on kuitenkin tulevina vuosikymmeninä entistä selvempi, sillä eläkeläisten määrän työntekijää kohti odotetaan kasvavan tasaisesti, koska väestö ikääntyy ja nettomuuttovirrat heikkenevät.
Jos politiikkaa ei muuteta, Luxemburg on yksi unionin jäsenvaltioista, joissa eläkemenot kasvavat jyrkimmin suhteessa BKT:hen, ja niiden ennakoidaan vuoteen 2070 mennessä kaksinkertaistuvan noin 18 pro­ senttiin, joka on unionin korkein suhdeluku.
Tämä lisää merkittävästi julkista velkaa ja vaarantaa julkisen talou­ den kestävyyden.
Elpymis- ja palautumissuunnitelmassa ei käsitellä eläkejärjestelmän kestävyyttä.
Kyseisessä suun­ nitelmassa ei liioin puututa varhaiseläkejärjestelmien kielteisiin vaikutuksiin eikä taloudellisiin kannustimiin pois­ tua työmarkkinoilta varhaisessa vaiheessa, vaikka ne vaikuttavat osaltaan ikääntyneiden työntekijöiden työllisyy­ sastetta heikentävästi.
Todellisen eläkkeellesiirtymisiän nostamisella olisi suotuisa makrotaloudellinen vaikutus ja potentiaalia vähentää eläkemenoja, koska ikääntyneiden työntekijöiden korkeampi työllisyysaste tukisi talouskas­ vua.
Aggressiivisen verosuunnittelun torjunta unionissa on olennaisen tärkeää, jotta voidaan i) estää yritysten välisen kilpailun vääristyminen, ii) varmistaa veronmaksajien oikeudenmukainen kohtelu ja iii) turvata julkinen talous.
Luxemburg on pieni ja avoin talous, jolla on laaja kansainvälinen finanssiala, mikä suurelta osin selittää suuret rahoitusvirrat.
Kyseiset rahoitusvirrat kuvastavat kuitenkin myös sitä, että maassa on paljon ulkomaisessa omistuksessa olevia yrityksiä, jotka harjoittavat konsernin sisäistä varainhallintaa.
Erityisenä huolenaiheena on se, että Luxemburgissa ei ole lähdeveroja tai vastaavia toimenpiteitä, jotka kohdistuvat sellaisille lainkäyttöalueille tehtyihin korko- ja rojaltimaksuihin, joilla on alhainen verotus tai nollaverotus, niiden maiden lisäksi, jotka sisältyvät veroasioissa yhteistyöhaluttomia lainkäyttöalueita koskevaan unionin luetteloon (19).
On mahdollista, että Luxemburgiin sijoittautuneiden yritysten lainkäyttöalueille kolmansissa maissa suorittamia korko- ja rojalti­ maksuja verotetaan vain vähän tai ei lainkaan, jos niitä ei veroteta tai niihin sovelletaan alhaista verotusta vastaanottajan lainkäyttöalueella.
Luxemburg on toteuttanut joitakin toimia aggressiivisen verosuunnittelun tor­ jumiseksi.
Tähän mennessä toteutetut toimenpiteet eivät kuitenkaan riitä korjaamaan niitä verojärjestelmän piir­ teitä, joita monikansalliset yritykset voivat aggressiivisessa verosuunnittelussa hyödyntää.
(29)
Elpymis- ja palautumissuunnitelma sisältää asetuksen (EU) 2021/241 19 artiklan 3 kohdan b alakohdan ja kyseisen asetuksen liitteessä V olevan kriteerin 2.2 mukaisesti laajan joukon toisiaan vahvistavia uudistuksia ja investointeja, jotka on määrä toteuttaa vuoteen 2026 mennessä.
Luxemburgin elpymis- ja palautumissuunnitel­ man täytäntöönpano on käynnissä.
Luxemburg toimitti ensimmäisen maksupyyntönsä 28 päivänä joulukuuta 2022.
Maksupyyntö vastaa 26 välitavoitetta ja tavoitetta neuvoston täytäntöönpanopäätöksessä ja koskee 20 mil­ joonan euron maksamista tukivälineestä.
Komissio julkaisi alustavan myönteisen arvionsa 28 päivänä huhtikuuta 2023, ja maksupyynnöstä keskustellaan parhaillaan neuvostossa.
Kyseessä olevia välitavoitteita ja tavoitteita ovat muiden muassa ”asuntosopimus 2.0” uudistuksen voimaantulo, jolla pyritään lisäämään kuntien kohtuuhintaista ja kestävää vuokra-asuntotarjontaa, investoinnit julkisen sektorin digitalisaatioon ja erittäin turvallisen viestinnän
(19) Neuvoston päätelmät veroasioissa yhteistyöhaluttomia lainkäyttöalueita koskevasta tarkistetusta EU:n luettelosta (EUVL C 64, 21.2.2023, s. 17).